en en en en es en en id en en en en en en fi fi fi fi fi fi fi fi ca nl ne en fi en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en en
ForenSeek – Mysteries, Crimes, Curiosities
A Night Side Gallery of Thoughts, Stories and Interviews.
Download the free ForenSeek true crime app
booksbulletsandbadomensMay 27, 2017September 6, 2019Uncategorized
Ensimmäinen Alien-elokuva (1979) on yksi kaikkien aikojen scifi-tarinoista. Elokuvan tunnelma on huikean intensiivinen, ja jännittävät toimintakohtaukset saavat katsojan pulssin nousemaan kuin elokuvan avaruushirviö olisi omassa olohuoneessa, sohvan takana vaanimassa.
Pääseekö Covenant lähellekään ensimmäisen elokuvan hohtoa? Kysymys on tavallaan turha, sillä nämä kaksi elokuvaa lähestyvät aihettaan erilaisilla keinoilla.
Covenantin tapahtumat käynnistyvät kymmenen vuotta Prometheus-elokuvan jälkeen. Joukko Maasta lähetettyjä ihmisiä on matkalla kolonisoimaan uuden planeetan, jonne on tarkoitus laajentaa ihmiskunnan vaikutusvaltaa universumissa. Kaikki on valmiina: planeetta on esivalittu sopivana, ja retkikunnalla on mukanaan satoja sikiöitä planeetan kansoittamisen edistämiseksi.
Kesken matkaa retkikunnan aluksen kommunikaatiojärjestelmä poimii signaalin, jonka mukaan lähellä on elinkelpoinen planeetta joka sopisi kolonisoitavaksi yhtä hyvin kuin seitsemän vuoden matkan päässä häämöttävä esivalittu pallokin. Koska 7 vuoden cryo-uni ei houkuttele, retkikunta lähettää tiedustelujoukkion tunnustelemaan yllättäen löytyneen planeetan maaperää. Silloin kaikki alkaa mennä pieleen…
Alien: Covenant uskaltaa ottaa riskejä. Olisi epäilemättä ollut helpompaa laittaa joukko ihmisiä juoksemaan taas irvihampaista hirviötä karkuun avaruusaluksella. Tekijäjoukko on kuitenkin liian kunnianhimoinen sellaiseen, ja käyttää aivottoman räiskinnän sijaan hyväkseen tilaisuuden pohtia luomakuntaa, aikaa, avaruutta ja ihmisen petomaista luonnetta. Michael Fassbenderin esittämät “synteetit” David ja Walter käyvät elokuvan kiinnostavimmat keskustelut: miksi kaikin puolin ihmistä etevämpien androidien kannattaisi alistua palvelemaan ihmistä?
Kun toimintakohtausten aika koittaa, ne nivoutuvat vaivattomasti osaksi laajempaa temaattista kokonaisuutta. Aseet laulavat ja jännittävät taistelut elämästä ja kuolemasta kahden lajin välillä seuraavat toinen toistaan erityisesti elokuvan loppupuolella, mutta räiskintä ei ole itsetarkoituksellista. Elokuvan henkilöhahmoista, erityisesti päähenkilö Danielsista, välittää aidosti, ja heidän puolestaan jännittää oikeasti.
Covenant ei edes yritä kilpailla alkuperäisen Alienin kanssa. Se tunnustaa ensimmäisen elokuvan klassikoksi ja antaa sen hallita omassa sarjassaan, lähtien luomaan itse omaa polkuaan halki petollisen, äärettömyydessään kauhistuttavan avaruuden halki.
Matkalle kannattaa lähteä mukaan.
elokuva elokuvat alien movie death horror scary hollywood space scifi science fiction
Previous Interview with actor and ex-Scientologist Steven Mango
Next Obscure films you need to see #2: Primer (2004)
teemutku@protonmail.com View all posts by booksbulletsandbadomens
Leave a Reply Cancel reply
Stories and interviews from the dark side of the world.
Top Posts & Pages
The Life of Lunatika. Interview with a Real-Life Sadistic Dominatrix.
Interview with real-life cannibal and killer Nico Claux, the "Vampire of Paris".
Remembering "American History X". Interview with Screenwriter David McKenna.
Satan Comes to Finland
Murder on the Upper Deck. An Unsolved Crime.
Putin’s Trolls – Interview with Author Jessikka Aro
The Story of Vampira – Interview with Author Sandra Niemi.
The Arkansas Hitchhike Killer. Interview with author Janie Jones.
Old Instagram account hacked, new one up.
The Mysteries of Dyatlov Pass and the Eilean Mor Lighthouse. Interview with Keith McCloskey.